53 ຄົນເສຍຊີວິດ ຍ້ອນໄພນໍ້າຖ້ວມທຟີລິບປີນ
ເຈົ້າໜ້າທີ່ຄຸ້ມຄອງໄພພິບັດຟີລິບປິນ ກ່າວວ່າ 53 ຄົນເສຍຊີວິດ ຍອນຝົນຕົກໜັກ ແລະນໍ້າຖ້ວມ ມາເປັນເວລາ 1 ເດືອນ.
ບັນດາເຈົ້າໜ້າທີ່ຄຸ້ມຄອງໄພພິບັດຂອງຟີລິບປິນກ່າວວ່າ ໃນປັດຈຸບັນນີ້ມີຄົນເສຍຊີວິດໄປແລ້ວ 53 ຄົນຫລັງຈາກ ໄດ້ມີຝົນຕົກໜັກມາເປັນເວລານຶ່ງເດືອນແລະເກີດນໍ້າຖ້ວມ ໃນທົ່ວປະເທດ ມີລາຍງານແຈ້ງໃຫ້ຊາບວ່າ ຍັງມີປະຊາຊົນຕື່ມອີກຫລາຍ ກວ່າສິບຄົນຫາຍສາບສູນໄປຈາກໄພຫາຍຍະນະດັ່ງກ່າວ ຊຶ່ງສ່ວນຫລາຍກໍແມ່ນຕາຍດຶກນໍ້າ ຫລືບໍ່ກໍເສຍຊີວິດຈາກດິນເຈື່ອນທັບ ມີລາຍງານເຊ່ນກັນວ່າ ພວກຊາວປະມົງຫລາຍຄົນກໍໄດ້ຫາຍສາບສູນໄປ ອົງການຄຸ້ມຄອງໄພພິບັດ ກ່າວວ່າ ຢ່າງນ້ອຍປະຊາຊົນຈໍານວນ 1 ລ້ານ 5 ແສນຄົນໃນ 25 ແຂວງໄດ້ຮັບຜົນ ກະທົບຈາກລົມພາຍຸຝົນຕົກໜັກນີ້ ຊຶ່ງໄດ້ເກີດຈາກການ ປ່ຽນແປງຂອງດິນຟ້າອາກາດໃນມະຫາສະມຸດປາຊີຟິກ ບັນດາເຈົ້າໜ້າທີ່ກ່າວວ່າ ພວກຊາວບ້ານຊາວເມືອງ ທີ່ ອາໄສຢູ່ໃນເຂດແຄມທະເລທາງພາກຕາເວັນອອກຂອງຟີລິບປິນ ຄາດໄດ້ວ່າຈະມີຝົນ ຕົກໜັກຕື່ມອີກໃນຫລາຍສັບປະດາຕໍ່ໜ້ານີ້ ຊຶ່ງອາດສາມາດເຮັດໃຫ້ວິກິດການດັ່ງກ່າວ ຍິ່ງຮ້າຍແຮງຕື່ມອີກ